《水中丞偶插草花数枝，起身时犹未残落，惜而瘗之戏系以诗》
清代·缪烜

我本三生杜牧之，寻芳无处慰遐思。折将野卉酬春眼，分得新愁伴酒卮。

未免有情同此席，若为继见待何时。墙阴土净堪藏艳，寄语花神好护持。

作者简介：字旭之，邑诸生，道光咸丰时人。少时读人诗，即喜效其体吟咏，曾佐学使刘信芳整理诗宗。